Chimbote
<s>Chimbote (kečuanski Chimputi) je lučki grad od 186,923 i aglomeracija od 395,100 stanovnika.na zapadu Perua u Departmanu Áncash, Provinciji Santa u kojoj je i administrativni centar.</s>

<s>Geografske karakteristike 
Grad se prostire po istoimenom zaljevu, 15 km južno od ušća rijeke Santa u Pacifik, udaljen 422 km sjeverno od glavnog grada Lime.</s>

<s>Historija 
Chimbote je izrastao još za Pretkolumbovskih vremena kao ribarsko naselje domoradačkih Močika.</s><s>U lučki grad se počeo transformirati nakon izgradnje željezničke pruge do Huaraza koja je dovršena 1872.</s>

<s>Status grada dobio je 1895., tad je postao administrativni centar Provincije Santa.</s><s>Sve do 1940. demografski rast grada bio je spor, tad se ubrzao povećanjem prometa iz luke iz koje se počeo izvoziti guano, šećer i antracitni ugljen..</s><s>Njegov rast je postao eksplozivan nakon osnivanja tvornice ribljih konzervi, ulja i brašna 1950. i čeličane 1958.</s>

<s>Nakon potresa koji je pogodio grad 1970., dobar dio stanovnika preselio se nešto južnije u naselje iz kojeg je nikao Nuevo Chimbote.</s>

<s>Privreda i transport</s>

<s>Današnji Chimbote je industrijski grad i luka iz koje se izvozi riblje brašno i ulje, rasute rude, mašinski djelovi, lijevano željezo, šećerna trska, pamuk i riža a uvozi; željezna ruda, koks i mašine.</s>

<s>Kako se nalazi na trasi Panameričkog autoputa, a ima i aerodrom (IATA: CHM, ICAO: SPEO) odlično je povezan sa ostalim gradovima u zemlji.</s>

<s>Izvori</s>

<s>Vanjske veze</s>

<s>Municipalidad Provincial del Santa (službene stranice provincije) 
Gradovi u Peruu</s>

